CELEX: 32018D1603
Language: hr
Date: 2018-09-18 00:00:00
Title: Odluka Vijeća (EU) 2018/1603 od 18. rujna 2018. o sklapanju, u ime Unije, Sporazuma o suradnji između Europske unije i Agencije za sigurnost zračne plovidbe u Africi i Madagaskaru (ASECNA) u pogledu razvoja satelitske navigacije i pružanja povezanih usluga u području nadležnosti ASECNA-e u korist civilnog zrakoplovstva

26.10.2018   
               
               
                  HR
               
               
                  Službeni list Europske unije
               
               
                  L 268/1
               
            
         ODLUKA VIJEĆA (EU) 2018/1603
         od 18. rujna 2018.
         o sklapanju, u ime Unije, Sporazuma o suradnji između Europske unije i Agencije za sigurnost zračne plovidbe u Africi i Madagaskaru (ASECNA) u pogledu razvoja satelitske navigacije i pružanja povezanih usluga u području nadležnosti ASECNA-e u korist civilnog zrakoplovstva
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 172. u vezi s člankom 218. stavkom 6. drugim podstavkom točkom (a),
         uzimajući u obzir prijedlog Europske komisije,
         uzimajući u obzir suglasnost Europskog parlamenta (1),
         budući da:
         
                     (1)
                  
                  
                     U skladu s Odlukom Vijeća (EU) 2016/2234 (2) Sporazum o suradnji između Europske unije i Agencije za sigurnost zračne plovidbe u Africi i Madagaskaru (ASECNA) u pogledu razvoja satelitske navigacije i pružanja povezanih usluga u području nadležnosti ASECNA-e u korist civilnog zrakoplovstva („Sporazum”) potpisan je 5. prosinca 2016., podložno njegovu kasnijem sklapanju.
                  
               
                     (2)
                  
                  
                     Strategija Unije kojom se nastoji, na temelju europskih programa satelitske navigacije, s jedne strane razvijati uporabu te tehnologije te pružati s njom povezane usluge u području nadležnosti ASECNA-e, posebice stvaranjem autonomne usluge satelitskog proširivanja (SBAS) u korist ASECNA-e, a s druge strane i općenitije promicati uporabu satelitske navigacije na afričkom kontinentu, aktivno se provodi u okviru Sporazuma.
                  
               
                     (3)
                  
                  
                     Sporazum bi trebalo odobriti,
                  
               DONIJELO JE OVU ODLUKU:
         
            Članak 1.
            Sporazum o suradnji između Europske unije i Agencije za sigurnost zračne plovidbe u Africi i Madagaskaru (ASECNA) u pogledu razvoja satelitske navigacije i pružanja povezanih usluga u području nadležnosti ASECNA-e u korist civilnog zrakoplovstva odobrava se u ime Unije.
            Tekst Sporazuma priložen je ovoj Odluci.
         
         
            Članak 2.
            Predsjednik Vijeća određuje jednu ili više osoba ovlaštenih za polaganje, u ime Unije, isprave o odobrenju (3).
         
         
            Članak 3.
            Ova Odluka stupa na snagu na dan donošenja.
         
         
            Sastavljeno u Bruxellesu 18. rujna 2018.
            
               
                  Za Vijeće
               
               
                  Predsjednik
               
               G. BLÜMEL
            
         
         
            (1)  Suglasnost od 3. srpnja 2018. (još nije objavljena u Službenom listu).
         
            (2)  Odluka Vijeća (EU) 2016/2234 od 21. studenoga 2016. o potpisivanju, u ime Unije, Sporazuma o suradnji između Europske unije i Agencije za sigurnost zračne plovidbe u Africi i Madagaskaru (ASECNA) u pogledu razvoja satelitske navigacije i pružanja povezanih usluga u području nadležnosti ASECNA-e u korist civilnog zrakoplovstva (SL L 337, 13.12.2016., str. 1.).
         
            (3)  Glavno tajništvo Vijeća objavit će datum stupanja na snagu Sporazuma u Službenom listu Europske unije.